NAZIV OBVEZNIKA: OSNOVNA ŠKOLA „MILAN BROZOVIĆ“

ADRESA: SKALINI ISTARSKOG TABORA 3, 51215 KASTAV

RAZINA: 31

RAZDJEL: 000

BROJ RKP: 11244

MATIČNI BROJ: 03328449

OIB: 67082765211

ŠIFRA DJELATNOSTI: 8520

**BILJEŠKE**

**UZ FINANCIJSKE IZVJEŠTAJE ZA 2017. GODINU**

Redovna djelatnost Osnovne Škole Milan Brozović je odgoj i obrazovanje djece osnovnoškolskog uzrasta. Glavna zadaća i cilj rada Škole je kvalitetno obrazovanje i odgoj učenika što se ostvaruje:

* Stalnim usavršavanjem nastavnika (seminari, stručni skupovi, aktivi) I podizanjem nastavnog standard na višu razinu;
* Poticanjem učenika na izražavanje kreativnosti, talenata I sposobnosti kroz uključivanje u slobodne aktivnosti, natjecanja, prijave na literarne I likovne natječaje, školske projekte, priredbe I manifestacije u školi I šire.
* Organiziranjem zajedničkih aktivnosti učenika I nastavnika tijekom izvannastavnih aktivnosti I druženja kroz kolektivno upoznavanje kulturne I duhovne baštine;
* Poticanjem razvoja pozitivnih vrijednosti.

Školu pohađa 862 učenika raspoređenih u 33 razredna odjela i to 18 odjela razredne nastave (417 učenika), 15 odjela predmetne nastave (333 učenika) te 11 razrednih odjela Glazbenog odjela pri OŠ Milan Brozović (112 učenika). Nastava se odvija u dvije smjene u petodnevnom radnom tjednu. Nastava se odvija u oblicima: redovna, izborna, dodatna i dopunska, a izvodi se prema nastavnim planovima i programima koje je donijelo Ministarstvo znanosti i obrazovanja , prema Godišnjem planu i programu rada i Školskom kurikulumu za školsku godinu 2017./2018.

Odgovorna osoba proračunskog korisnika JLP(R)S je ravnateljica Sandra Krpan, prof.

1. **BILJEŠKE UZ BILANCU**
2. **Nefinancijska imovina**

AOP 002 – Vrijednost nefinancijske imovine značajno se promijenila u odnosu na 2016. godinu. Razlog povećanja jest nadogradnja školske zgrade. Novčana sredstva za nadogradnju školske zgrade osiguralo je nadležno Ministarstvo (Ministarstvo znanosti i obrazovanja), te Primorsko – goranska županija kao osnivač škole.

AOP 019 i AOP 022 – Instrumenti, uređaji i strojevi; Uređaji, strojevi i oprema za ostale namjene

Povećana vrijednost instrumenata, uređaja i strojeva rezultat je nabavke profesionalne perilice posuđa za potrebe školske kuhinje, kao i nabavke instrumenta za rad s djecom s poteškoćama u govoru.

AOP 020 – Sportska i glazbena oprema

U 2017. godini kupljene su dvije harmonike, tri violine i dvije gitare. Naime, osnivanjem Glazbenog odjela pri OŠ „Milan Brozović“ krajem 2015. godine, svake školske godine javlja se potreba za nabavkom novih instrumenata i opreme s obzirom na porast broja učenika.

1. **Financijska imovina**

AOP 067 – Financijska imovina nije se značajno promijenila u odnosu na prethodnu godinu.

AOP 140 – Potraživanja za prihode poslovanja

Potraživanja za prihode poslovanja povećala su se u odnosu na 2016. godinu 20,7%. Navedena potraživanja odnose se na potraživanja prema JLP(R)S i roditeljima za školsku marendu, produženi boravak i Glazbeni odjel i to za razdoblje studeni i prosinac 2017. godine u iznosu od 67.823,00 kn. Ostatak iznosa od 13.091,00 odnosi se na dugovanje roditelja za školsku marendu, produženi boravak i Glazbeni odjel za razdoblje 2016. godine do listopada 2017. godine. Evidencija, praćenje i naplata potraživanja vode se ažurno, te je do 31.01.2018. godine ukupni dug smanjen na 26.563,90 kn .

1. **Obveze**

Ukupne obveze povećane su za 27,90% u odnosu na prethodnu godinu**.**

AOP 165 – Obveze za zaposlene bilježe rast od 15,1% iz razloga povećanja broja učenika (5 razrednih odjela prvih razreda) u šk. godini 2017./2018., te se iz tog razloga javlja i potreba za zapošljavanjem učitelja razredne nastave, kao i učiteljice u produženom boravku. Nadalje, obzirom na upis prvih razreda u Glazbeni odjel zaposlena je jedna učiteljica klavira i jedan učitelj gitare na puno radno vrijeme, te jedan učitelj solfeggia na pola radnog vremena.

AOP 166 – Obveze za materijalne rashode odnose se najvećim dijelom na namirnice za školsku kuhinju i produženi boravak u iznosu od 77.141,84 kn, te su navedene obveze podmirene tijekom siječnja 2018. godine. Nadalje, prijevoz na posao i s posla za 12/2017 iznosi 19.484,96 kn, a električna energija za školsku zgradu za 12/2017 i školsku dvoranu za studeni i prosinac 2017. godine iznosi 28.707,36 kn. Navedene obveze također su podmirene tijekom siječnja 2018. godine. Obveze za usluge investicijskog i tekućeg održavanja građevinskih objekata i opreme u iznosu od 18.907,11 kn podmirene su u siječnju 2018. godine, kao i razlika obveza od 44.736,00 kn koje se odnose na ostale režijske troškove škole i školske dvorane za 12/2017.

1. **Vlastiti izvori**

AOP – 224 Vlastiti izvori bilježe porast zbog nadogradnje školske zgrade financirane od strane Ministarstva znanosti i obrazovanja , te Primorsko – goranske županije.

AOP 232 i AOP 233 - Obzirom da nije bilo primljenih kapitalnih pomoći i donacija kojima je financirana nabavka nefinancijske imovine, korekcija financijskog rezultata nije napravljena.

1. Obvezne bilješke uz obrazac Bilance

Sukladno članku 14. Pravilnika o financijskom izvještavanju dostavljamo obvezne bilješke uz Bilancu te navodimo da:

* Nemamo danih zajmova niti primljenih otplata istih
* Nemamo primljenih kredita i zajmova kao ni otplata istih
* Nemamo primljenih robnih zajmova ni financijskih najmova
* Nemamo dospjelih kamata na kredite i zajmove

1. **BILJEŠKE UZ PR-RAS**
2. **Prihodi i rashodi poslovanja**

**PRIHODI POSLOVANJA**

AOP 001 – PRIHODI POSLOVANJA

Za razdoblje od 01.01.2017. do 31.12.2017. ukupni prihodi poslovanja iznose 10.608.369 kn i veći su od ostvarenih u 2016. godini za 13,8%.

AOP 064 – Tekuće pomoći proračunskim korisnicima iz proračuna koji im nije nadležan

Na računu 6361 evidentirani su prihodi za plaće djelatnika koje financira nadležno Ministarstvo kao i pomoći od Grada Kastva za financiranje djelatnosti iznadpedagoškog standarda. Obzirom na povećanje broja razrednih odjela redovne nastave, kao i povećanje razrednih odjela Glazbenog odjela pri OŠ „Milan Brozović“ povećao se i broj zaposlenih koji primaju plaće na teret nadležnog Ministarstva koje je trebalo osigurati novčana sredstva.

AOP 111 – Prihodi po posebnim propisima odnose se na prihode od uplata roditelja za korištenje usluga školske marende, produženog boravka, Glazbenog odjela, izleta, terenske nastave. Obzirom na konstantni rast broja učenika i navedeni prihodi rastu. U odnosu na 2016. godinu porasli su 20,7%.

AOP 132 –Prihodi iz nadležnog proračuna za financiranje rashoda poslovanja bilježe rast 24,1% iz razloga što je Osnivač osigurao sredstva za unutarnje uređenje nadograđenog dijela Škole .

**RASHODI POSLOVANJA**

AOP 148 – Rashodi poslovanja

Za razdoblje od 01.01.- 31.12.2017. ukupni rashodi poslovanja iznose 10.556.771 kn i veći od ostvarenih u 2016. godini za 14,5%.

AOP 149 - Rashodi za zaposlene povećani su za 14,4% . Obzirom na povećanje broja razrednih odjela redovne nastave, kao i povećanje razrednih odjela Glazbenog odjela pri OŠ „Milan Brozović“ povećao se i broj zaposlenih.

AOP 160 – Materijalni rashodi povećani su u odnosu na 2016. godinu za 14,4% što je usko vezano za povećanje broja djece koja pohađaju Školu, povećanje broja zaposlenih te nadogradnju Škole.

AOP 259 – Tekuće donacije u novcu odnose se na novčana sredstva donirana za obnovu Vukovarskog tornja.

1. **Prihodi i rashodi od nefinancijske imovine**

AOP 366 – Sportska i glazbena oprema bilježi porast od 68,5% u odnosu na 2016. godinu obzirom da su u 2017. godini kupljene dvije harmonike, tri violine i dvije gitare. Naime, osnivanjem Glazbenog odjela pri OŠ „Milan Brozović“ krajem 2015. godine, svake školske godine javlja se potreba za novim instrumentima , imajući u vidu porast broja učenika.

AOP 375 – Knjige bilježe porast od 68,5% obzirom da se javila potreba za obnovom i nadopunom

knjižnog fonda u knjižnici Škole.

1. **Manjak prihoda raspoloživ u sljedećem razdoblju**

AOP 633 – Višak prihoda i primitaka preneseni razlikuje se od AOP 635 prethodnog razdoblja iz razloga jer je tijekom 2017. godine Škola morala izvršiti povrat sredstava od 1.000,00 kn koja su knjižena kao prihod. Naime, novčana sredstva koja je Škola dobila za potrebe Županijskog stručnog vijeća za njemački jezik doznačila je na žiro račun druge škole zbog promjene voditelja Županijskog aktiva iz njemačkog jezika te je višak prihoda umanjen za 1.000,00 kn.

Zatim, uočena je pogreška u evidentiranju jednog računa u 2016. godini za 1.980,00 kn(račun je iznosio 220,00 kn a evidentiran je u iznosu od 2.200,00 kn) te je višak prihoda preknjižavanjem uvećan za 1.980,00 kn.

Ostvareni rezultat u 2017. godini:

AOP 632 – Manjak prihoda i primitaka u 2017. godini - 89.853 kn

AOP 633 – Preneseni višak prihoda i primitaka u 2017. godinu 25.693 kn

**AOP 636 – Manjak prihoda i primitaka za pokriće u sljedećem razdoblju - 64.160 kn**

1. **BILJEŠKE UZ RAS-FUNKCIJSKI**

Obrazac RAS-funkcijski za razdoblje od 01. siječnja do 31. prosinca 2017. godine popunjen je ostvarenim iznosima rashoda sa obrasca PR-RAS (AOP 404).

1. **BILJEŠKE UZ P-VRIO**

Promjene u vrijednosti i obujmu imovine i obveza nastale su prilikom nadogradnje Škole koje je financiralo nadležno Ministarstvo i Primorsko-goranska županija kao osnivač.

1. **BILJEŠKE UZ IZVJEŠTAJ O OBVEZAMA**

Stanje obveza na kraju izvještajnog razdoblja iznosi 943.033 kn. Navedene obveze nedospjele su na dan 31.12.2017. godine.

Kastav, 31.01.2018.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sastavila: Ravnateljica:

Jagoda Gauš, dipl.oec. Sandra Krpan, prof.